# data[].attributes.body
Assalamualaikum dan Salam Sejahtera kepada semua anak murid cikgu. Di sini cikgu akan mengeluarkan post berkaitan topik yang kita sedang pelajari iaitu Genetik. Murid diminta untuk balas atau komen jika terdapat soalan atau pendapat tentang apa yang dibincangkan di sini. Semoga mendapat ilmu yang bermanfaat 😉

# data[].attributes.body
Di akhir pembelajaran, pelajar dapat:

5.1.1 Menerangkan gen, asid deoksiribonukleik (DNA) dan kromosom dalam nucleus

5.1.2 Membanding dan membezakan mitosis dan meiosis

5.1.3 Mewajarkan kepentingan mitosiss dan meiosis

# data[].attributes.headline
GEN,ASID DEOKSIRIBONUKLEIK (DNA) DAN KROMOSOM DALAM NUKLEUS

# data[].attributes.subject
GEN,ASID DEOKSIRIBONUKLEIK (DNA) DAN KROMOSOM DALAM NUKLEUS

# data[].attributes.body
1. Kromosom

Struktur berbentuk bebenang halus yang membawa maklumat genetik yang mengawal pelbagai aktiviti-aktiviti sel.

Mengandungi molekul yang panjang yang dikenali sebagai asid deoksiribonukleik (DNA) yang dilampirkan dalam kot protein.

Wujud secara berpasanganan dan membawa beribu-ribu gen turun-temurun yang merupakan unit asas.

Semua sel-sel somatik (sel-sel badan) daripada jenis organisma yang sama mempunyai jumlah kromosom yang sama.

Setiap benda hidup mempunyai beberapa tertentu kromosom dalam sel itu.

2. Asid Deoksiribonukleik (DNA)

Mempunyai struktur heliks ganda

Terdiri daripada siri-siri gen, yang merupakan kod-kod genetik untuk menentukan ciri-ciri individu.

3. Gen

Segmen kecil molekul DNA dalam kromosom mengandungi maklumat genetik yang mengawal sifat yang diterima daripada ibu bapa seseorang.

Gen wujud secara berpasangan. Satu gen yang diwarisi daripada ayah dan satu daripada ibu.

Gen menentukan ciri-ciri seperti ketinggian badan, warna rambut, cap jari dan rupa.

# data[].attributes.body
Pembahagian Sel

Satu proses yang melibatkan satu siri langkah-langkah untuk melengkapkan satu kitaran.

Ia melibatkan pembahagian nukleus dan sitoplasma.

Terdapat dua jenis proses pembahagian sel dalam manusia iaitu mitosis dan meiosis.

# data[].attributes.body
Mitosis

Proses pembahagian sel di mana sel induk membahagikan kepada dua sel anak yang serupa.

Setiap sel anak mempunyai bilangan kromosom yang sama seperti sel induk.

Mitosis dijalankan oleh sel-sel somatik dalam manusia dan haiwan.

Manakala dalam tumbuh-tumbuhan, mitosis berlaku dalam meristems tumbuhan seperti hujung akar dan pucuk.

Kepentingan Mitosis

Melahirkan sel-sel baru untuk pertumbuhan dan menggantikan sel-sel mati atau rosak.

Asas pembiakan aseksual seperti yis dan Amoeba.

Melahirkan sel-sel baru dengan bahan genetik yang sama dengan sel induk.

Tekan link dibawah, tonton video ini dan fahamkan 4 fasa mitosis.

Profasa

Metafasa

Anafasa

Telofasa

# data[].attributes.body
Meiosis

Satu proses di mana nukleus sel induk membahagi kepada empat nukleus melalui dua bahagian, meiosis I dan meiosis II.

Sel induk dipanggil diploid (2n) manakala sel anak adalah haploid (n).

Berlaku dalam organ-organ pembiakan yang menghasilkan gamet untuk pembiakan seksual.

Berlaku dalam testis bagi lelaki dan ovari bagi perempuan manakala dalam tumbuh-tumbuhan ia berlaku dalam anthers dan ovari.

Pertukaran genetik antara dua kromatid (Pindah silang)

Meiosis menyebabkan variasi di kalangan spesies organisma yang sama.

Semasa meiosis, pindah silang berlaku di mana kromatid bertindih antara satu sama lain dan pertukaran bahan genetik berlaku.

Proses ini menyebabkan perubahan genetik.

Ini juga menjelaskan mengapa anak-anak tidak persis sama walaupun mereka dilahirkan dari keluarga yang sama.

Kepentingan Meiosis

Menghasilkan gamet untuk pembiakan seksual yang mempunyai separuh daripada bilangan kromosom sel induk.

Menghasilkan variasi hasil daripada kombinasi rawak kromosom daripada sel induk semasa pembentukan gamet dan pindah silang antara kromatid kromosom homolog.

Tekan link dibawah, tonton video ini dan fahamkan..

Profasa I

Metafasa I

Anafasa I

Telofsasa I

Profasa II

Metafasa II

Anafasa II

Telofasa II

# data[].attributes.body
Di akhir pembelajaran, pelajar dapat:

5.2.1      Menerangkan pewarisan dalam manusia

5.2.2      Berkomunikasi tentang mekanisme pewarisan

# data[].attributes.body
Gen Dominan & Gen Resesif

1. Gen adalah segmen DNA yang merupakan baka yang membawa maklumat genetik.

2. Gen mengawal sesuatu sifat dan tersusun secara linear pada kromosom.

3. Gen Dominan:

Menunjukkan sifat yang dikawal olehnya walaupun wujud bersama dengan gen resesif.

Mengaburkan kesan gen resesif.

Ciri-ciri yang ditentukan oleh gen dominan disebut sifat dominan

4. Gen Resesif:

Menunjukkan sifat yang dikawal olehnya tanpa wujudnya gen dominan.

Ia hanya akan menunjukkan kesannya jika tiada gen dominan .

Ciri-ciri yang ditentukan oleh gen resesif disebut sifat resesif.

# data[].attributes.body
1. Gen boleh diwakili seperti berikut:

Gen dominan diwakili oleh huruf besar.

Gen resesif diwakili oleh huruf kecil.

Bermakna pasangan gen diwarisi oleh dua huruf

Contoh:

1. Suatu individu menjadi tinggi kerana ciri-ciri ini dikawal oleh gen dominan, yang diwakili oleh huruf 'T'.

2. Suatu individu menjadi rendah kerana ciri-ciri ini dikawal oleh gen resesif, yang diwakili oleh huruf 't'.

3. Pasangan gen yang terdapat di dalam suatu individu tinggi ialah 'TT' atau 'Tt', manakala pasangan gen di dalam suatu individu rendah ialah 'tt'.

2. Heterozigot ialah individu yang mempunyai pasangan gen yang sama bagi suatu sifat (Contoh: TT dan tt)

3. Heterozigot ialah individu yang mempunyai gen yang berlawanan bagi suatu sifat (Contoh; Tt)

4. Genotip merujuk kepada kandungan gen dalam suatu individu.

5. Fenotip merujuk kepada sifat-sifat fizikal yang diperlihatkan oleh suatu individu.

6. Pewarisan

Gamet yang terlibat dalam persenyawaan mengandungi kromosom.

Kromosom terdiri daripada molekul DNA dan wujud secara berpasangan (kromosom homolog).

Segmen tertentu dalam DNA terdiri daripada gen.

Gen mengawal ciri-ciri yang diwarisi daripada sel induk. Gen ini bertanggungjawab untuk pewarisan.

Contoh pewarisan: warna rambut, warna kulit, kumpulan darah dan ketinggian

7. Gregor Mendel adalah saintis pertama yang mengkaji perwarisan secara sistematik

8. Perwarisan trait tunggal ditunjukkan oleh kacukan monohibrid

9. Persilangan dominan penuh bermaksud, sifat penuh gen itu ditunjukkan pada anak panah seperti rajah di bawah.

# data[].attributes.body
1. Jantina atau seks dalam manusia ditentukan semasa persenyawaan

2. Setiap sel badan manusia normal mengandungi 46 kromoson (23 pasang kromosom)

44 autosom (22 pasang)

2 kromosom seks (1 pasang)

3. Kromosom seks seorang perempuan adalah XX

4. Kromosom seks seorang lelaki adalah XY

5. Maka kandungan kromosom bagi:

perempuan adalah 44 autosom + XX

lelaki adalah 44 autosom + XY

6. Semasa meiosis bilangan kromosom iaitu 46 akan menjadi separuh, iaitu 23.

7. Oleh itu, kandungan nukleus ovum adalah 22 autosom + X, manakala 🤬 adalah 22 autosom + X atau 22 autosom + Y.

Mekanisme Penentuan Jantina

1. Kebarangkalian mendapat anaklelaki atau perempuan adalah 50% atau 1/2.

2. Bapa adalah penentu jantina anak kerana bapa membawa kromosom seks X dan Y manakala ibu hanya membawa kromosom X sahaja.

3. Persenyawaan adalah proses percantuman antara nukleus ovum dan nukleus 🤬 untuk menghasilkan zigot.

4. Persenyawaan berlaku dalam tiub Falopio atau oviduktus dalam badan seorang wanita.

# data[].attributes.body
Pelajar boleh lihat bagaimana proses penentuan jantina berlaku dalam badan manusia. Sila kongsikan pendapat anda tentang video yang ditayangkan.

# data[].attributes.body
1. Mutasi adalah perubahan secara spontan pada struktur gen atau kromosom yang boleh mengubah sifat organisma.

2. Perubahan sifat ini adalah kekal dan boleh diwarisi ke generasi berikutnya melalui gamet.

3. Organisma atau gen yang telah mengalamai mutasi dipanggil mutan.

4. Sesetengah mutasi membawa keburukan namun ada yang meningkatkan mutu tanaman.

5. Mutasi terbahagi kepada dua jenis iaitu:

Mutasi Kromosom

Mutasi Gen

# data[].attributes.body
1. Mutasi gen disebabkan oleh perubahan kimia pada struktur gen.

2. Contoh penyakit mutasi gen adalah:

a) Buta warna

Pesakit tidak dapat membezakan warna hijau dan merah atau langsung tidak dapat melihat sebarang warna.

Buta warna dikawal oleh gen resesif pada kromosom X.

Sifat buta warna hanya akan muncul apabila berpasangan dengan Y atau dengan X yang mempunyai gen resesif yang sama.

Lelaki kerap mengalamai buta warna berbanding perempuan yang kebiasaannya pembawa.

Rajah menunjukkan ujian mengesan sifat buta warna yang kebiasaanya dilakukan di hospital atau semasa ujian memandu.

b) Anemia sel sabit

1. Disebabkan oleh perubahan pada gen yang menghasilkan hemoglobin.

2. Hemoglobin yang dihasilkan adalah tidak normal dan menyebabkan sel darah merah berbentuk sabit.

3. Hemoglobin menjadi kurang cekap untuk mengangkut oksigen.

c) talasemia

1. Pesakit mempunyai hemoglobin yang tidak normal dalam sel darah merah.

2. Sel darah merah lebih kecil saiznya dan mudah pecah.

3. Anemia atau kekurangan sel darah merah menyebabkan oksigen sukar dihantar ke seluruh badan.

4. Ia berpunca daripada gen resesif pada autosom.

d) Albinisme

1. Pesakit mempunyai kulit berwarna putih yang cerah termasuk mata dan rambut.

2. Penyakit ini berpunca daripada kekurangan pigmen dalam badan dan kebiasaannya mereka tidak tahan terhadap cahaya matahari.

3. Albinisme disebabkan oleh gen resesif yang mengakibatkan masalah penghasilan pigmen melanin dalam autosom.

4. Penyakit ini tidak mengganggu jangka hayat manusia dan ianya juga berlaku pada binatang.

e) Hemofilia

1. Apabila berlaku luka, pesakit hemofilia akan mengalamai pendarahan tanpa henti.

2. Ini berpunca dari kekurangan faktor pembeku dalam darah.

3. Penyakit ini dikawal oleh gen resesif pada kromosom X dan lebih kerap berlaku dalam kalangan lelaki.

# data[].attributes.body
1. Mutasi kromosom berlaku akibat perubahan pada struktur kromosom atau bilangannya.

2. Ia berlaku semasa proses pembahagian sel.

3. Contoh penyakit akibat mutasi kromosom adalah Sindrom Down, Sindrom Klinefelter dan Sindrom Turner.

a) SINDROM DOWN

1. Disebabkan oleh kromosom tambahan pada autosom 21 (dipanggil trisomi) yang keseluruhannya menjadikan kromosom berjumlah 47.

2. Ciri fizikal seperti mempunyai muka bulat dan leper, leher pendek, mata sepet, lidah terjelir keluar, mulut sentiasa ternganga, tangan dan kaki pendek.

3. Individu tersebut juga mengalami kerencatan mental.

# data[].attributes.body
b) SINDROM KLINEFELTER

1. Disebabkan oleh kromosom X tambahan dan berlaku pada lelaki, dengan itu mempunyai 44 + XXY kromosom.

2. Ciri-ciri fizikal individu:

pinggang yang besar

buah dada yang lebih besar

testis dan zakar yang kecil

mandul

# data[].attributes.body
c)  SINDROM TURNER

1. Disebabkan oleh kekurangan satu kromosom X pada kromosom seks seorang perempuan.

2. Perempuan tersebut hanya memiliki satu kromosom X (XO).

3. Ciri-ciri individu:

tiada kitaran haid

mandul

# data[].attributes.body
1. Bahan yang boleh menyebabkan mutasi disebut mutagen.

2. Bahan-bahan kimia seperti gas mustard dan fomaldehid.

3. Sinaran radioaktif, sinar gama dan sinar-x antara penyebab mutasi.

4. Radiasi nuklear dan sinaran berbahaya boleh menembusi sel-sel badan untuk memusnahkan atau mengubah struktur kromosom.

# data[].attributes.body
Kejuruteraan genetik - teknik menukarkan sifat sesuatu organisma dengan memindahkan gen tertentu daripada organisma lain ke dalam DNA organisma tersebut.

Contoh: Bidang perubatan, penghasilan secara kormesial produk ubatan seperti hormon insulin, hormon pertumbuhan, vaksin hepatitis B melalui kejuruteraan genetik.

TEKNOLOGI DNA REKOMBINAN

1. Insulin dihasilkan dengan menggunakan bakteria untuk direplikasi dengan cepat menerusi teknik rekombinan DNA.

2. Teknik rekombinasi DNA adalah teknologi yang menggabungkan dua spesies yang berbeza.

3. Contohnya:

DNA yang mengandungi gen yang dikehendaki daripada bakteria digabungkan dengan DNA yang mengandungi gen yang menghasilkan insulin (DNA dari sel pankreas manusia). DNA disisipkan ke dalam plasmid dan dimasukkan ke dalam sel bakteria serta dikulturkan untuk menghasilkan insulin yang banyak.

Lihat video dibawah dan kongsikan pendapat anda.

# data[].attributes.body
ORGANISMA TERMODIFIKASI GENETIK (GMO)

Kejuruteraan genetik juga digunakan untuk menghasilkan makanan termodifikasi genetik (GMF) (sebahagian menyebut makanan terubah suai genetik) yang mempunyai ciri-ciri makanan yang diperlukan.

Organisma termodifikasi genetik (Genetically Modified Organism - GMO) merupakan organisma sama ada tumbuhan, haiwan, bakteria atau virus yang diubahsuai secara genetik untuk tujuan tertentu melalui teknologi kejuruteraan genetik.

Teknologi ini menggabungkan gen dari dua spesies yang berbeza, malahan boleh menggabungkan antara gen haiwan dan tumbuhan atau bakteria untuk menghasilkan GMO dengan ciri-ciri baharu yang tidak dapat dihasilkan secara proses persilangan tradisional.

Organisma baharu yang terhasil ini akan memiliki beberapa perubahan khusus yang diperlukan untuk tujuan kormesial serta menjadikan organisma baharu seperti tumbuhan memiliki ciri baharu seperti saiz yang lebih besar, nilai nutrisi yang tinggi dan tahan terhadap serangan serangga perosak dan penyakit. Teknologi ini diaplikasikan dalam tanaman padi, jagung dan kelapa sawit.

Kebaikan GMO ini antaranya adalah mengurangkan penggunaan racun perosak yang boleh mencemarkan alam sekitar.

# data[].attributes.body
1. Terapi gen merupakan satu daripada aplikasi kejuruteraan genetik untuk mengubahsuai atau menggantikan gen yang rosak.

2. Bahan genetik dimasukkan ke dalam pesakit dan kemudian gen yang rosak akan digantikan dengan gen yang normal.

3. Terapi gen digunakan untuk merawat penyakit anemia sel sabit, penyakit kanser dan jantung.

# data[].attributes.headline
KESAN TEKNOLOGI KEJURUTERAAN GENETIK DALAM KEHIDUPAN

# data[].attributes.subject
KESAN TEKNOLOGI KEJURUTERAAN GENETIK DALAM KEHIDUPAN

# data[].attributes.body
KEBAIKAN

1. Menentukan penyakit baka dan merawat penyakit tersebut.

2. Menghasilkan tanaman dan ternakan berkualiti tinggi.

3. Menghasilkan tanaman yang mempunyai daya tahan penyakit yang tinggi.

4. Menghasilkan tanaman yang lebih banyak dalam jangka masa singkat.

5. Penghasilan insulin, vaksin dan enzim daripada bakteria yang boleh membantu kesihatan manusia

KEBURUKAN

1. Baka asli akan mengalami kepupusan.

2. Pemindahan gen dari satu organisma ke organisma lain untuk menghasilkan organisma baharu mungkin bertentangan dengan norma kehidupan seperti pengklonan manusia dan penghasilan senjata biologi.

3. Pengambilan GMO mungkin menyebabkan kesan buruk dalam jangka masa panjang kepada manusia.

4. Menghasilkan organisma yang mempunyai daya rintangan yang tinggi terhadap pestisid.

5. Menyebabkan mutasi dan ekosistem semula jadi akan terganggu.

# data[].attributes.headline
ETIKA DALAM TEKNOLOGI KEJURUTERAAN GENETIK

# data[].attributes.subject
ETIKA DALAM TEKNOLOGI KEJURUTERAAN GENETIK

# data[].attributes.body
1. Penyelidikan dalam bidang kejuruteraan genetik mendatangkan isu berkaitan etika dan moral.

2. Bantahan boleh datang dari golongan agamawan sekiranya bertentangan dengan norma kehidupan dan agama seperti isu pengklonan manusia.

3. Pertubuhan Kesihatan Sedunia (WHO) telah mengisytiharkan bahawa pengklonan manusia adalah tidak beretika.

4. Pengklonan biri-biri turut menimbulkan kebimbangan dalam masyarakat yang mendakwa ianya bercanggah dengan agama.

5. Teknologi kejuruteraan genetik juga dikhuatiri menyebabkan biobahaya (biohazard) di mana bahan biologi ini boleh mendatangkan bahaya kepada persekitaran dan kesihatan manusia. Bahan ini adalah seperti mikroorganisma dan toksin daripada sumber biologi.

6. Untuk mengelakkan teknologi kejuruteraan genetik disalahgunakan, undang-undang perlu dikuatkuasakan supaya penyelidik dapat mengikuti perkembangan kejuruteraan genetik.

Lihat video rujukan di bawah.

# data[].attributes.attachment_link.description
The Royal Society has produced an animation to explain the basic science of GM, compared to conventional plant breeding. Read the full report here: https://royalsociety.org/topics-policy/projects/gm-plants/

# data[].attributes.body
Variasi adalah perbezaan ciri-ciri atau sifat yang wujud dalam kalangan individu daripada spesies yang sama.

Variasi dalam kalangan haiwan adalah seperti warna bulu kucing yang pelbagai.

Variasi dalam kalangan tumbuhan adalah seperti saiz dan warna buah kelapa.

Variasi dalam kalangan manusia terbahagi kepada dua iaitu variasi selanjar dan variasi tak selanjar.

# data[].attributes.body
Variasi selanjar adalah variasi yang menunjukkan perbezaan tidak ketara atau tidak jelas antara individu dalam populasi yang sama.

Contoh:

1. ketinggian

2. jisim badan

3. saiz tapak kaki

4. warna kulit

5. kepintaran

Variasi selanjar adalah kuantitatif (yakni boleh diukur) dan dikawal oleh banyak gen bermakna ia dipengaruhi oleh faktor genetik. Selain itu, ia juga dipengaruhi oleh faktor persekitaran.

Ciri-ciri boleh diukur dan diwakili oleh graf taburan normal.

# data[].attributes.body
Variasi tak selanjar adalah variasi yang menunjukkan perbezaan yang ketara dan besar dalam sifat individu.

Variasi tak selanjar tidak menunjukkan sifat perantaraan, bersifat kualitatif (yakni tidak boleh diukur) dan dikawal hanya oleh beberapa gen sahaja.

Variasi ini tidak dipengaruhi oleh faktor persekitaran.

Taburan kekerapan graf adalah taburan yang diskrit.

Contoh variasi tak selanjar adalah:

1. kumpulan darah manusia

2. bentuk cuping telinga

3. kehadiran lesung pipit

4. corak cap jari

5. kebolehan menggulung lidah

# data[].attributes.body
Variasi disebabkan oleh dua faktor utama iaitu faktor genetik dan faktor persekitaran.

# data[].attributes.body
1. Pembentukan spesies baru di kalangan spesies yang sama untuk meningkatkan kepelbagaian

2. Membolehkan spesies baru menyesuaikan diri kepada perubahan alam sekitar

3. Membenarkan pembiakan silang antara spesies untuk membentuk spesies baru.

4. Spesies boleh dibezakan diantara satu sama lain.

5. Risiko kepupusan spesies dapat dikurangkan.

6. Organisma beradaptasi dengan persekitaran yang berubah atau wabak sesuatu penyakit. Jika tidak individu yang tidak mempunyai variasi akan musnah dalam persekitaran (pupus).

7. Membolehkan berlakunya pemilihan variasi yang baik atau menyingkirkan variasi yang kurang baik secara beransur-ansur melalui proses evolusi.

8. Variasi dalam kalangan manusia menjadikan manusia itu unik dan memiliki kekuatan yang tersendiri.